cyanic-selkie/wikianc huggingface dataset:
ฮาเซงาว่า ไทโซ
ข้อมูลตัวละคร
ฮาเซงาว่ามีเอกลักษณ์ที่แว่นกันแดด ที่เขามักจะใส่ตลอดเวลา เป็นสิ่งของที่มีค่าที่สุดที่ฮาเซงาว่ามี เคยมีครั้งนึงถอดแว่นกันแดดไปทำงานเป็นโชเฟอร์งานรุ่งมาก(เพราะถอดแว่นกันแดด) แต่เพราะผู้โดยสารคือกินโทกิกับเจ้าชายฮาตะมาเป็นลูกค้า ตอนขับไปพาสวนสัตว์ แต่พบพ่อแม่จิ๊กโก๋กำลังคลอดลูกจึงชกเจ้าชายฮาตะ(งอแงอยากพบแพนด้า) ใส่แว่นกันแดดขับพาพ่อแม่จิ๊กโก๋ไปโรงพยาบาล กับตกงาน(ฐานชกลูกค้า คือเจ้าชายฮาตะ)
ฮางาว่ามีภรรยาชื่อฮัทซึ ซึ่งเป็นตัวละครไม่เคยปรากฏใบหน้าให้เห็น ตั้งแต่ที่ฮาเซงาว่ากลายเป็นคนตกอับ ทั้งคู่ก็แยกกันอยู่ แต่ยังไม่ได้หย่าร้างกัน
ฮาเซงาว่ามีชื่อเล่นว่า มาดาโอะ ซึ่งมีความหมายว่า คุณลุงที่ไม่ได้ความ เป็นชื่อที่เรียกโดยคางุระ
=การปรากฏตัวบนปก= ฮาเซงาว่าปรากฏตัวบนหน้าปกของหนังสือการ์ตูนกินทามะ เล่มที่ 10 และยังปรากฏตัวบนสันปกของหนังสือการ์ตูนกินทามะเล่ม 11
ดูเพิ่ม
List of Gin Tama characters
วัดอ่างทอง
วัดอ่างทอง อาจหมายถึง
เอเอฟซีแชมเปียนส์ลีก 2016 นัดชิงชนะเลิศ
การแข่งขัน เอเอฟซีแชมเปียนส์ลีก 2016 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2016, เป็นครั้งที่ 35 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 14 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากเกาหลีใต้ ช็อนบุก ฮุนได มอเตอส์ และทีมจากสหรัฐอาหรับเอมิเรตส์ อัล-อิน. นัดแรกจะได้เป็นเจ้าบ้านโดย ช็อนบุก ฮุนได มอเตอส์ ที่สนาม ชอนจูเวิลด์คัพสเตเดียม ในเมือง ชอนจู เมื่อวันที่ 19 พฤศจิกายน พ.ศ. 2559, ในขณะที่เลกสองจะเป็นเจ้าบ้านโดย อัล-อิน ที่สนาม สนามกีฬาฮัซซา บิน ซาเยด ในเมือง อัล อิน เมื่อวันที่ 26 พฤศจิกายน พ.ศ. 2559. ช็อนบุก ฮุนได มอเตอส์ ชนะในรอบชิงชนะเลิศด้วยผลประตูรวมสองนัด 3–2 และเป็นเหตุให้พวกเขาได้แชมป์รายการนี้เป็นสมัยที่สอง.
เส้นทางสู่นัดชิงชนะเลิศ
หมายเหตุ: (H: เหย้า; A: เยือน)
ก้องเกียรติ โขมศิริ
ก้องเกียรติ โขมศิริ (ชื่อเล่น: โขม) เกิดเมื่อวันที่ 2 มิถุนายน พ.ศ. 2518 เป็นผู้กำกับภาพยนตร์ นักเขียนบทภาพยนตร์ และในบางครั้งยังเป็นนักแสดง สำเร็จการศึกษาจากคณะนิเทศศาสตร์ มหาวิทยาลัยกรุงเทพ ทำงานเบื้องหลังวงการภาพยนตร์ โดยเป็นคนเขียนบทภาพยนตร์เรื่องต่าง ๆ เช่น บางระจัน, ขุนแผน , 7 ประจัญบาน ภาค 1 และ 2 , ขุนศึก , คนเล่นของ ยังร่วมกำกับและเขียนบท องค์บาก อีกด้วย จนสร้างชื่อกับการเป็นทีมกำกับและเขียนบทใน ลองของ
ได้รับรางวัลภาพยนตร์แห่งชาติ สุพรรณหงส์ ครั้งที่ 19 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน
เดอะซูตอนส์
เดอะ ซูตอนส์ (The Zutons)เป็นวงร็อก อินดี้ จากเมืองลิเวอร์พูลประเทศอังกฤษ
ประวัติ
เดอะ ซูตอนส์ (The Zutons มาจากคำว่า ‘Zoot Horn’ ฉายามือกีตาร์วง The Magic Band) ฟอร์มวงในปี 2001 ในเมืองลิเวอร์พูลประเทศอังกฤษ เริ่มจากการเป็นวงดนตรี 4 ชิ้น ประกอบไปด้วย David McCabe (ร้องนำ/กีตาร์), Boyan Chowdhury (กีตาร์), Sean Payne (กลอง), Russell Pritchard (เบส) และได้สมาชิกหญิงสาวหนึ่งเดียว Abi Harding (แซ็กโซโฟน) แฟนสาวของ Sean มือกลองมาร่วมวงด้วยในภายหลัง
แรกเริ่มเดอะ ซูตอนส์ มักถูกนำไปเปรียบเทียบกับวง The Coral วงจากเมืองเดียวกัน ที่ได้เซ็นในสังกัดเดียวกัน และมีโปรดิวเซอร์คนเดียวกันคือ Ian Broudie แต่เพลงของเดอะ ซูตอนส์ นั้นยากที่จะให้คำจำกัดความ นักวิจารณ์อังกฤษเรียกแนวเพลงของพวกเขาว่า "psychedelic cartoon punk" แต่ David McCabe นักร้องนำและมันสมองของวงกล่าวว่า วงดนตรีที่มีอิทธิพลต่อเขาคือ Talking Heads, Devo, Sly& The Family Sonte, Midnight Runner และ Madness
‘Who Killed… The Zutons’ อัลบั้มแรกของเดอะ ซูตอนส์ วางขายในปี 2004 และขายได้ double platinum ในอังกฤษ (6 แสนก๊อปปี้) อยู่ในอันดับ 9 ของ UK Albums Chart อัลบั้มนี้สร้างชื่อให้พวกเขาให้เป็นที่รู้จักทางฝั่งอเมริกา จนเพลง ‘Pressure Point’ ถูกนำไปใช้เป็นเพลงประกอบโฆษณาของยีนส์ Levi’s
เดอะ ซูตอนส์ ได้รับการเสนอชื่อเข้าชิงรางวัลจากเวทีสำคัญอย่าง Mercury Music Prize (2004) และ Brit Awards (2005) สาขา British Break through Act
‘Tired Of Hanging Around’ อัลบั้มชุดที่สอง โปรดิวซ์โดย Stephen Street (เคยโปรดิวซ์ให้ The Smiths, Blur, Kaiser Chiefs) อัลบั้มชุดนี้เข้าไปอยู่ในอันดับที่ 2 ของ UK Albums Chart ทันทีที่ออกวางขายสัปดาห์แรก และ เป็น ‘Album of the Week’ ที่สถานีวิทยุ Radio One และ Radio Two ของสถานีวิทยุ BBC และ นิตยสาร Music Week ทั้ง 3 สื่อที่มีอิทธิพลมากที่สุดในเกาะอังกฤษ ซิงเกิ้ลแรกคือ ‘Why Won’t You Give Me Your Love?’ มิวสิกวิดีโอเพลงนี้ถ่ายทำในคิวบา โดยผู้กำกับ Scott Lyon ที่เคยสร้างชื่อจากวิดีโอสุดเท่ห์ของวงอย่าง ฟรานซ์ เฟอร์ดินานด์, คาซาเบียน และ ไคเซอร์ ชีฟส์มาแล้ว ‘Why Won’t You Give me Your Love’ เข้าชาร์ทในอันดับที่ 9 ของ UK Airplay Chart และเป็นเพลงอันดับ 1 ของ airplay chart ที่ญี่ปุ่น
กลีเซอ 581
กลีเซอ 581 (Gliese 581, กฺลี-เสอะ) เป็นดาวแคระแดงในกลุ่มดาวคันชั่ง อยู่ห่างจากโลก 20.3 ปีแสง มีชนิดสเปกตรัมเป็น M3V ดาวดวงนี้จัดเป็นดาวแปรแสงชนิด เอชโอ คันชั่ง ค้นพบเป็นครั้งแรกโดย ฟรีดริช วิลเฮ็ล์ม อาร์เกอลันเดอร์ ในปี ค.ศ. 1863 และตีพิมพ์ลงในแค็ตตาล็อกดาว บ็อนเนอร์ดวร์ชมุสเทอรุง ในชื่อ บีดี-07° 4003
กลีเซอ 581 มีมวลประมาณหนึ่งในสามของดวงอาทิตย์ของเรา และเชื่อว่ามีดาวเคราะห์อย่างน้อย 3 ดวงโคจรอยู่รอบๆ ดวงแรกคือ กลีเซอ 581 บี มีขนาดใกล้เคียงกับดาวเนปจูน ค้นพบในปี พ.ศ. 2549 ดวงที่สองคือ กลีเซอ 581 ซี มีขนาด 1.5 เท่าของโลก ค้นพบในปี พ.ศ. 2550 มีความเป็นไปได้ว่าจะเป็นดาวเคราะห์นอกระบบหินแข็งดวงแรก นอกจากนี้ยังมีข้อมูลอีกว่ามีความเป็นไปได้ที่จะมีดาวเคราะห์ดวงที่สาม กลีเซอ 581 ดี ซึ่งมีมวลประมาณ 8 เท่าของโลกและมีคาบการโคจร 84 วัน
การคมนาคมเข้าและออกจากท่าอากาศยานสุวรรณภูมิ
การคมนาคมเข้าและออกจากท่าอากาศยานสุวรรณภูมิ สามารถเดินทางไปได้หลายเส้นทาง ทั้งทางรถยนต์ รถแท็กซี่ รถโดยสารประจำทาง 3 สาย โดยท่าอากาศยานมีทางเข้า-ออกทั้งหมด 6 เส้นทาง ได้แก่:
รถส่วนบุคคล
สำหรับที่จอดรถ บริเวณใกล้อาคารผู้โดยสารจะเป็นเพียงอาคารที่จอดรถระยะสั้น 2 อาคาร จุได้ 5,000 คัน บริหารงานโดยบริษัทที่ได้รับสัมปทานในการจัดเก็บค่าจอดรถในราคาต่อชั่วโมง ส่วนบริเวณจอดรถระยะยาว จะเป็นลานกว้างอยู่ห่างออกไป ใกล้กับบริเวณที่จอดรถบัส และที่จอดรถแท็กซี่สาธารณะ (402 คัน), บริเวณให้บริการเช่ารถยนต์ (408 คัน) ผู้โดยสารในบริเวณนี้สามารถเดินทางเข้าสู่อาคารผู้โดยสารได้โดยรถบริการภายในสนามบิน หรือชัตเติลบัส (Shuttle Bus) อีกทอดหนึ่ง
รถแท็กซี่
รถส่วนตัวและแท็กซี่ที่มีผู้โดยสารสามารถจอดชั่วคราวส่งผู้โดยสารได้ที่จุดจอดขาออก ณ ถนนวงนอกหน้าอาคาร (Departure (Level 4) Inner Curb) โดยเมื่อส่งผู้โดยสารเสร็จแล้ว ต้องออกรถทันทีโดยไม่มีข้อยกเว้น สำหรับการจอดชั่วคราวรับผู้โดยสาร รถส่วนตัวสามารถจอดได้ที่จุดจอดขาเข้า (Arrival (Level 2) Inner Curb) ส่วนรถแท็กซี่จอดได้ที่จุดรอแท็กซี่ที่สถานีรถบัส ผู้โดยสารที่ต้องการใช้บริการรถแท็กซี่                                   สามารถขึ้นรถชัตเติลบัสจากอาคารหลักไปยังสถานีรถบัสได้
1. สายที่ 549 ท่าอากาศยานสุวรรณภูมิ - มีนบุรี
"เดินรถโดย บริษัท ไทยสมายล์บัส จำกัด (เดินรถในนาม บริษัท ราชาโร้ด จำกัด)" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามถนนสุวรรณภูมิ 4 แยกซ้ายไปตามถนนลาดกระบัง แยกขวาไปตามถนนร่มเกล้า แยกซ้ายไปตามถนนสีหบุรานุกิจ สุดเส้นทางที่ตลาดมีนบุรี
2. สายที่ 550 ท่าอากาศยานสุวรรณภูมิ - แฮปปี้แลนด์
"เดินรถโดย บริษัท ไทยสมายล์บัส จำกัด (เดินรถในนาม บริษัท ราชาโร้ด จำกัด)" เส้นทาง : เริ่มต้นจากท่าอากาศยานสุวรรณภูมิ แยกขวาไปตามถนนกิ่งแก้ว แยกซ้ายไปตามถนนลาดกระบัง แยกขวาไปตามถนนศรีนครินทร์ กลับรถ ผ่านตลาดเอี่ยมสมบัติ สถานีหัวหมาก แยกลำสาลี แยกขวาไปตามถนนลาดพร้าว ผ่านตลาดบางกะปิ แยกซ้ายไปตามถนนนวมินทร์ แยกซ้ายไปตามถนนแฮปปี้แลนด์ 1 สุดเส้นทางที่ตลาดแฮปปี้แลนด์
ขากลับผ่านเดอะมอลล์บางกะปิ กลับเส้นทางเดิม
3. สายที่ 554 ท่าอากาศยานสุวรรณภูมิ - ถนนรามอินทรา - รังสิต (ทางด่วน)
"เดินรถโดย บริษัท สมาร์ท​บัส จำกัด" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามทางพิเศษระหว่างเมือง(กรุงเทพ-ชลบุรี สายใหม่) แยกขวาไปตามถนนวงแหวนรอบนอก(ตะวันออก) แยกซ้ายไปตามถนนรามอินทรา ถนนแจ้งวัฒนะ แยกขวาไปตามถนนวิภาวดีรังสิต ผ่านท่าอากาศยานดอนเมือง แยกซ้ายไปตามถนนพหลโยธิน แยกซ้ายไปตามถนนรังสิต-ปทุมธานี สุดเส้นทางที่หมู่บ้านรัตนโกสินทร์ 200 ปี
4. สายที่ 555 ท่าอากาศยานสุวรรณภูมิ - ถนนวิภาวดีรังสิต - รังสิต (ทางด่วน)
"เดินรถโดย องค์การขนส่งมวลชนกรุงเทพ เขตการเดินรถที่ 1" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามทางพิเศษระหว่างเมือง (กรุงเทพ-ชลบุรี สายใหม่) ขึ้นทางพิเศษศรีรัชที่ด่านศรีนครินทร์ ลงที่ดินแดง ไปตามถนนวิภาวดีรังสิต ผ่านสถานีวิทยุโทรทัศน์แห่งประเทศไทย หน่วยบัญชาการรักษาดินแดน สำนักงานหนังสือพิมพ์ไทยรัฐ สำนักงานใหญ่ ปตท. มหาวิทยาลัยเกษตรศาสตร์ สโมสรตำรวจ ผ่านท่าอากาศยานดอนเมือง แยกซ้ายไปตามถนนพหลโยธิน แยกซ้ายไปตามถนนรังสิต-ปทุมธานี สุดเส้นทางที่อู่รังสิต
5. สายที่ 555 ท่าอากาศยานสุวรรณภูมิ - ถนนวิภาวดีรังสิต - สถานีขนส่งผู้โดยสารกรุงเทพ (จตุจักร) (ทางด่วน)
"เดินรถโดย บริษัท ไทยสมายล์บัส จำกัด (เดินรถในนาม บริษัท ราชาโร้ด จำกัด)" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามทางพิเศษระหว่างเมือง (กรุงเทพ-ชลบุรี สายใหม่) ขึ้นทางพิเศษศรีรัชที่ด่านศรีนครินทร์ ลงที่พระราม 9 ไปตามถนนพระราม 9 ผ่านแยกผังเมือง แยกพระราม 9 เข้าสู่ถนนอโศก-ดินแดง แยกประชาสงเคราะห์ แฟลตดินแดง แยกขวาไปตามถนนวิภาวดีรังสิต ผ่านสถานีวิทยุโทรทัศน์แห่งประเทศไทย หน่วยบัญชาการรักษาดินแดน สำนักงานหนังสือพิมพ์ไทยรัฐ สำนักงานใหญ่ ปตท. แยกซ้ายไปตามถนนกำแพงเพชร 2 สุดเส้นทางที่สถานีขนส่งผู้โดยสารกรุงเทพ (จตุจักร)
6. สายที่ 558 ท่าอากาศยานสุวรรณภูมิ - ห้างสรรพสินค้าเซ็นทรัล สาขาพระราม 2 - เคหะชุมชนธนบุรี (ทางด่วน)
"เดินรถโดย บริษัท สมาร์ท​บัส จำกัด"เส้นทาง : เริ่มต้นจากท่าอากาศยานสุวรรณภูมิ แยกขวาไปตามถนนบางนา-บางปะกง ขึ้นทางพิเศษเฉลิมมหานครที่ด่านบางนา ข้ามสะพานพระราม 9 ลงที่ถนนสุขสวัสดิ์ กม.9 ไปตามถนนสุขสวัสดิ์ แยกซ้ายไปตามถนนพระรามที่ 2 ผ่านห้างสรรพสินค้าเซ็นทรัล สาขาพระราม 2 สุดเส้นทางที่เคหะชุมชนธนบุรี
7. สายที่ 559 ท่าอากาศยานสุวรรณภูมิ - ถนนรังสิต-นครนายก - รังสิต (ทางด่วน)
"เดินรถโดย บริษัท ไทยสมายล์บัส จำกัด (เดินรถในนาม บริษัท ราชาโร้ด จำกัด)" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามทางพิเศษระหว่างเมือง(กรุงเทพ-ชลบุรี สายใหม่) แยกขวาไปตามถนนวงแหวนรอบนอก(ตะวันออก) แยกขวาไปตามถนนเสรีไทย ถนนสวนสยาม แยกซ้ายไปตามถนนรามอินทรา แยกซ้ายกลับขึ้นถนนวงแหวนรอบนอก(ตะวันออก) แยกซ้ายไปตามถนนรังสิต-นครนายก แยกซ้ายไปตามถนนพหลโยธิน แยกซ้ายไปตามถนนรังสิต-ปทุมธานี สุดเส้นทางที่หมู่บ้านรัตนโกสินทร์ 200 ปี
1. สายที่ S1 ท่าอากาศยานสุวรรณภูมิ - สนามหลวง (ทางด่วน)
"เดินรถโดย องค์การขนส่งมวลชนกรุงเทพ เขตการเดินรถที่ 3" เส้นทาง : เริ่มต้นจากท่าอากาศยานสุวรรณภูมิ แยกซ้ายไปตามทางพิเศษระหว่างเมือง (กรุงเทพ-ชลบุรี สายใหม่) ขึ้นทางพิเศษศรีรัชที่ด่านศรีนครินทร์ ลงที่ยมราช ไปตามถนนหลานหลวง ผ่านบ้านมนังคศิลา ตลาดมหานาค แยกหลานหลวง สะพานผ่านฟ้าลีลาศ ถนนราชดำเนินกลาง อนุสาวรีย์ประชาธิปไตย แยกคอกวัว แยกขวาไปตามถนนตะนาว แยกขวาไปตามถนนสิบสามห้าง แยกซ้ายไปตามถนนพระสุเมรุ แยกซ้ายไปตามถนนจักรพงษ์ ผ่านวัดชนะสงครามราชวรมหาวิหาร ถนนข้าวสาร แยกขวาไปตามถนนสมเด็จพระปิ่นเกล้า ลอดใต้สะพานสมเด็จพระปิ่นเกล้า แยกซ้ายไปตามถนนราชินี ผ่านโรงละครแห่งชาติ สุดเส้นทางที่สนามหลวง (อนุสาวรีย์ทหารอาสา)
1. สายที่ 552 ปากน้ำ - ท่าอากาศยานสุวรรณภูมิ - นิคมอุตสาหกรรมลาดกระบัง
"เดินรถโดย บริษัท ไทยสมายล์บัส จำกัด" เส้นทาง : เริ่มต้นจากตลาดปากน้ำ ตรงไปตามถนนสุขุมวิท ผ่านโรงเรียนนายเรือ อิมพีเรียลสำโรง แยกขวาไปตามถนนบางนา-บางปะกง ผ่านเซ็นทรัลบางนา เมกาบางนา แยกซ้ายไปตามถนนกิ่งแก้ว แยกขวาไปตามถนนสุวรรณภูมิ 2 ผ่านท่าอากาศยานสุวรรณภูมิ จากนั้นแยกซ้ายไปตามถนนสุวรรณภูมิ 4 แยกขวาไปตามถนนลาดกระบัง แยกซ้ายไปตามถนนฉลองกรุง ผ่านสถาบันเทคโนโลยีพระจอมเกล้าเจ้าคุณทหารลาดกระบัง สุดเส้นทางที่นิคมอุตสาหกรรมลาดกระบัง
รถตู้โดยสารประจำทาง
รถตู้โดยสารประจำทางที่เดินรถเข้าท่าอากาศยานสุวรรณภูมิ มีทั้งหมด 8 เส้นทาง ดังนี้
1. สายที่ 549 ท่าอากาศยานสุวรรณภูมิ - มีนบุรี
เส้นทาง : ท่าอากาศยานสุวรรณภูมิ - สน.ลาดกระบัง - ถนนร่มเกล้า - ม.เกษมบัณฑิต - มีนบุรี
2. สายที่ 550 ท่าอากาศยานสุวรรณภูมิ - แฮปปี้แลนด์
เส้นทาง : ท่าอากาศยานสุวรรณภูมิ - ถนนอ่อนนุช - เขตประเวศ - แยกอ่อนนุช - แยกบางกะปิ - แฮปปี้แลนด์
3. สายที่ 551 ท่าอากาศยานสุวรรณภูมิ - อนุสาวรีย์ชัยสมรภูมิ
เส้นทาง : ท่าอากาศยานสุวรรณภูมิ - ทางหลวงพิเศษระหว่างเมืองหมายเลข 7 - ทางด่วนพระราม 9 - อนุสาวรีย์ชัยสมรภูมิ
4. สายที่ 552 ท่าอากาศยานสุวรรณภูมิ - อ่อนนุช
เส้นทาง : ท่าอากาศยานสุวรรณภูมิ - ถนนบางนา - รพ.จุฬารัตน์ 1 - รามคำแหง 2 - เซ็นทรัลบางนา - อุดมสุข - สถานีรถไฟฟ้าบีทีเอส อ่อนนุช
6. สายที่ 554 ท่าอากาศยานสุวรรณภูมิ - แยกลำลูกกา
เส้นทาง : ท่าอากาศยานสุวรรณภูมิ - ทางหลวงพิเศษระหว่างเมืองหมายเลข 7 - ทางหลวงพิเศษระหว่างเมืองหมายเลข 9 - ถนนรามอินทรา - หลักสี่ - สะพานใหม่ - ตลาดประตูกรุงเทพ - ปากทางลำลูกกา
7. สายที่ 555 ท่าอากาศยานสุวรรณภูมิ - ท่าอากาศยานดอนเมือง
เส้นทาง : ท่าอากาศยานสุวรรณภูมิ - ทางหลวงพิเศษระหว่างเมืองหมายเลข 7 - ทางด่วนพระราม 9 - ดินแดง - สุทธิสาร - ม.เกษตรศาสตร์ - แยกหลักสี่ - ท่าอากาศยานดอนเมือง
รถไฟฟ้าเชื่อมท่าอากาศยานสุวรรณภูมิ (Airport Rail Link)
รถไฟฟ้าเชื่อมท่าอากาศยานสุวรรณภูมิ ให้บริการใน 2 รูปแบบ คือ
รถไฟฟ้าท่าอากาศยานสุวรรณภูมิ (City Line)
ให้บริการในรูปแบบการรับ-ส่งผู้โดยสารในทุก ๆ สถานีตลอดรายทาง ตัวรถคาดสีน้ำเงิน คิดค่าโดยสารเริ่มต้นที่ 15 บาท สูงสุด 45 บาท ตามระยะทาง มีสถานีรายทาง 8 สถานี โดยเริ่มจากสถานีพญาไท ผ่านสถานีราชปรารภ, สถานีมักกะสัน (สถานีขนส่งผู้โดยสารท่าอากาศยานในเมือง), สถานีรามคำแหง, สถานีหัวหมาก, สถานีบ้านทับช้าง, สถานีลาดกระบัง จากนั้นจะตีโค้งแล้วลดระดับลงไปยังอุโมงค์ใต้ดิน เพื่อเข้าสู่สถานีท่าอากาศยานสุวรรณภูมิ ซึ่งตั้งอยู่บริเวณชั้นใต้ดินของอาคารผู้โดยสาร
รถไฟฟ้าด่วนท่าอากาศยานสุวรรณภูมิ (Express Line)
ให้บริการในรูปแบบรถด่วน ตัวรถคาดสีแดง คิดค่าโดยสารเที่ยวละ 150 บาทต่อคน โดยวิ่งตรงจากสถานีขนส่งผู้โดยสารท่าอากาศยานในเมือง (City Air Terminal) หรือสถานีมักกะสัน ถึงสถานีท่าอากาศยานสุวรรณภูมิ ด้วยความเร็ว 160 กิโลเมตรต่อชั่วโมง โดยไม่จอดที่สถานีใด ๆ ซึ่งจะใช้เวลาเดินทางประมาณ 15 นาทีต่อเที่ยว
เก็ง โฮชิโนะ
เก็ง โฮชิโนะ (เกิด 28 มกราคม ค.ศ. 1981) เป็นนักร้อง นักแสดง และนักเขียนชายชาวญี่ปุ่น โฮชิโนะมีชื่อเสียงจากบทแสดงนำละครโทรทัศน์ญี่ปุ่นเรื่อง ฉันแต่งงานเป็นอาชีพ ซึ่งนั่นทำให้เพลงประกอบละครโทรทัศน์ที่เขาเขียนให้ "โคอิ" เป็นที่รู้จักด้วยเช่นกัน
ประวัติ
โฮชิโนะเกิดในวันที่ 28 มกราคม ค.ศ. 1981 ในเมืองวาราบิ จังหวัดไซตามะ ประเทศญี่ปุ่น ในปี 2000 โฮชิโนะมีผลงานเพลงครั้งแรกกับอัลบั้มที่ 1 "บากะ โนะ อูตะ " ก่อนหน้าที่เขากับเพื่อน ๆ ได้ร่วมกันตั้งวงดนตรีบรรเลง (Instrumental band) ที่ชื่อ "ซาเกะร็อค (SAKEROCK)" ในปี 2000 หลังพวกเขาจบการศึกษาในระดับชั้นมัธยมศึกษาตอนปลาย โดยโฮชิโนะมีมาริมบาและกีตาร์เป็นเครื่องดนตรีหลักของเขา ภายหลังโฮชิโนะได้ให้สัมภาษณ์กับสื่อวงการบันเทิงญี่ปุ่น นาตาลี ว่าเขามองตนเองเป็น "นักเขียนดนตรี" มากกว่าการเป็น "นักร้อง" และเสียงร้องในเพลงหรือดนตรีของเขานั้นเป็นสิ่งที่ไม่จำเป็น ตั้งแต่การตั้งวงจนถึงการยุบวงในปี 2015 ซาเกะร็อคได้ออกผลงานเพลงถึง 10 อัลบั้ม และโฮชิโนะได้ร่วมแสดงคอนเสิร์ตครั้งสุดท้ายในฐานะสมาชิกของวงซาเกะร็อคในวันที่ 2 มิถุนายน 2015 โดยต่อมาในเดือนธันวาคมปีเดียวกัน โฮชิโนะได้ออกผลงานเพลงในฐานะศิลปินเดี่ยวของเขา "เยลโล่ แดนเซอร์ " อัลบั้มที่ 4 ของเขา เพลง "ซัน " เป็นเพลงที่ได้รับความนิยมมากที่สุด โดยผลตอบรับนั้นดีกว่าที่โฮชิโนะได้คาดหวังไว้
ต่อมาในเดือนตุลาคม 2016 หลังจากที่โฮชิโนะได้รับบทนำแสดงในละครโทรทัศน์ญี่ปุ่นเรื่อง ฉันแต่งงานเป็นอาชีพ เขาได้เขียนเพลงประกอบ "โคอิ " ให้กับละครโทรทัศน์เรื่องเดียวกันที่เขาเล่น โดยมีท่าเต้น "โคอิแดนซ์ " ที่ยูอิ อารางากิ หนึ่งในนักแสดงนำเต้นช่วงท้ายเรื่องของแต่ละตอนนั้นเป็นเอกลักษณ์และกลายเป็นปรากฏการณ์ทางสังคมในญี่ปุ่น จากกระแสดังกล่าวยังทำให้เอกอัครราชทูตสหรัฐฯ แคโรไลน์ เคนเนดี อัปโหลดคลิปวิดีโอเต้นโคอิแดนซ์ พร้อมกับเจ้าหน้าที่ทางการทูตลงบนช่องยูทูบอย่างเป็นทางการของสถานเอกอัครราชทูตสหรัฐอเมริกาประจำญี่ปุ่น นั่นทำให้โฮชิโนะเป็นที่นิยมอย่างกว้างขวาง และทำให้กลุ่มนักเต้นในชื่อ "เอเลฟเว่น เพลย์ (ELEVENPLAY)" ซึ่งปรากฏในวิดีโอประชาสัมพันธ์ซิงเกิล (Promotional Video) "โคอิ" และเต้นท่า "โคอิแดนซ์" ได้รับความนิยมตามไปด้วย
ในเดือนมิถุนายน 2017 โฮชิโนะประกาศว่าเขาจะออกซิงเกิลใหม่ในรอบ 10 เดือนหลังจากเพลง โคอิ ประสบความสำเร็จเป็นอย่างมากในชื่อ "แฟมมิลี่ ซอง " ซึ่งจะเป็นเพลงประกอบของละครโทรทัศน์ที่ออกอากาศทางสถานีโทรทัศน์นิปปอนทีวี "คาโฮโกะ คุณหนูโลกสวย" ซึ่งเป็นครั้งแรกที่เขาได้เขียนเพลงแนวโซล และต่อมาในเดือนกุมภาพันธ์ 2018 กับเพลง "โดราเอมอน" และ "โคโกะ นิ อิไน อานาตะ เอะ " ได้เป็นเพลงประกอบภาพยนตร์เรื่อง "โดราเอมอน ตอน เกาะมหาสมบัติของโนบิตะ" ต่อมาในเดือนธันวาคมในปีเดียวกัน โฮชิโนะได้ออกอัลบั้มที่ 5 ของเขาในชื่อ "Pop Virus" หลังจากอัลบั้มที่ 4 ในปี 2015 และในเดือนกุมภาพันธ์ 2019 เพลง "ป๊อป ไวรัส" ของโฮชิโนะได้ถูกเพิ่มเข้าไปในระบบเล่นเพลงในเกมเดธสแตรนดิง ถัดมาในเดือนกันยายน เพื่อเป็นการเฉลิมฉลองการออกอากาศโดราเอมอนที่ฉายบนโทรทัศน์ปีที่ 40 เพลง "โดราเอมอน" ของโฮชิโนะได้รับเลือกให้เป็นเพลงเปิดของโดราเอมอนฉบับการ์ตูนทีวี
ผลิตภัณฑ์
ผลิตภัณฑ์ อาจหมายถึง สิ่งที่มีรูปร่างหรือมีคุณสมบัติทางกายภาพสามารถจับต้องได้ หรือคือสิ่งที่มนุษย์ผลิตขึ้น เช่น เสื้อผ้าเครื่องแต่งกาย, เครื่องจักรอุตสาหกรรม, ยารักษาโรค ฯลฯ
ปลาดังแดง
อาหารได้แก่ หอย, ไส้เดือนน้ำ, กุ้งขนาดเล็ก มีพฤติกรรมขณะว่ายน้ำจะยื่นหนวดและกระดิกถี่ ๆ เพื่อเป็นการสัมผัส พบเฉพาะแม่น้ำโขงเท่านั้น
ถูกจับขึ้นมาขายครั้งละมาก ๆ ในบางฤดูกาลของจังหวัดริมแม่น้ำโขง ตั้งแต่จังหวัดเชียงรายถึงอุบลราชธานี เนื้อมีรสชาติดี มักบริโภคโดยการปรุงสด
ปลาดังแดง มีชื่อเรียกอีกชื่อนึงว่า "เจ๊ก"
การแก้แค้นของมาซามุเนะคุง
การแก้แค้นของมาซามุเนะคุง เป็นซีรีส์มังงะญี่ปุ่น ที่เขียนโดยฮาซูกิ ทาเกโอกะ และวาดภาพประกอบโดย Tiv ตีพิมพ์โดยสำนักพิมพ์อิจิจินชะ และได้รับการเผยแพร่ในนิตยสารคอมิกเร็กซ์รายเดือน ในญี่ปุ่นตั้งแต่เดือนตุลาคม พ.ศ. 2555 ถึงมิถุนายน พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนมกราคมถึงมีนาคม พ.ศ. 2560 ฤดูกาลที่ 2 ออกอากาศตั้งแต่เดือนกรกฎาคม พ.ศ. 2566
เรื่องย่อ
เรื่องราวของ มาคาเบะ มาซามุเนะ เด็กหนุ่มที่เมื่อก่อนอ้วนเป็นหมูที่ถูกสาวสวย อาดางากิ อากิ หักอก จึงทำให้ มาคาเบะ มาซามุเนะ ได้ออกกำลังกายทุกวันเพื่อลดความอ้วนอย่างหนัก เปลี่ยนชื่อตัวเอง และกลายเป็นหนุ่มหล่อ เมื่อเขาได้พบกับ อากิ อีกครั้ง เธอก็จำเขาไม่ได้แล้วและเขาตั้งใจที่จะ "แก้แค้น" อากิ ให้ได้
ตำบลหนองหลวง (อำเภอสว่างแดนดิน)
หนองหลวง เป็นตำบลหนึ่งในอำเภอสว่างแดนดิน จังหวัดสกลนคร ประชากรส่วนใหญ่พูดภาษาอีสาน นับถือศาสนาพุทธ
ประวัติ
หนองหลวงแต่ก่อนนั้นเป็นหมู่บ้านในเขตการปกครองของตำบลค้อใต้ อำเภอสว่างแดนดิน จนเมื่อวันที่ 3 กันยายน พ.ศ. 2513 ได้แยกพื้นที่บางส่วนของตำบลค้อมาตั้งเป็น ตำบลหนองหลวง โดยได้มีประกาศจัดตั้งสภาตำบลหนองหลวงในพื้นที่เมื่อวันที่ 9 เมษายน พ.ศ. 2517 ต่อมาเมื่อวันที่ 19 มกาคม พ.ศ. 2539 กระทรวงมหาดไทยได้จัดตั้งสภาตำบลหนองหลวงเป็นองค์การบริหารส่วนตำบลหนองหลวง จนกระทั่งเมื่อปี 2555 มีประกาศกระทรวงมหาดไทยให้จัดตั้งองค์การบริหารส่วนตำบลหนองหลวงเป็นเทศบาลตำบลหนองหลวงจนถึงปัจจุบันนี้
การแบ่งเขตการปกครอง
ตำบลหนองหลวงแบ่งเขตการปกครองออกเป็น 12 หมู่บ้าน ได้แก่
สหภาพประวัติศาสตร์คริสเตียน
สหภาพประวัติศาสตร์คริสเตียน (Christelijk-Historische Unie หรือย่อเป็น CHU) เป็นพรรคการเมืองในประเทศเนเธอร์แลนด์ฝ่ายประชาธิปไตยคริสเตียนโปรเตสแตนต์ ก่อตั้งขึ้นเมื่อปี ค.ศ. 1908 ก่อนจะไปรวมกับพรรคประชาชนคาทอลิก (KVP) และพรรคต่อต้านการปฏิวัติ (ARP) ก่อตั้งเป็นพรรคเรียกร้องประชาธิปไตยคริสเตียน (CDA) เมื่อเดือนกันยายน ค.ศ. 1980
ตำบลพันนา
พันนา เป็นตำบลหนึ่งในอำเภอสว่างแดนดิน จังหวัดสกลนคร
ประวัติ
ตำบลพันนาเป็นตำบลเก่าแก่ตั้งแต่ปี พ.ศ. 2430
การแบ่งเขตการปกครอง
ตำบลพันนาแบ่งเขตการปกครองออกเป็น 12 หมู่บ้าน ได้แก่
พ็อป
เกณฑ์วิธีที่ทำการไปรษณีย์ หรือ พ็อป (Post Office Protocol: POP) เป็นโพรโทคอลมาตรฐานบนอินเทอร์เน็ต ใช้ในการรับอีเมลจากเซิร์ฟเวอร์ โดยทำงานอยู่บนชุดโพรโทคอล TCP/IP
POP3 ออกแบบมาสำหรับผู้ใช้ที่เข้าถึงอินเทอร์เน็ตได้จำกัด (เช่น ต่ออินเทอร์เน็ตด้วยสายโทรศัพท์) ซึ่งผู้ใช้สามารถดาวน์โหลดอีเมลมาเก็บไว้ และอ่านได้ในภายหลัง โดยไม่ต้องเชื่อมต่อกับอินเทอร์เน็ต ตรงกันข้ามกับโพรโทคอลในการรับอีเมลที่ใหม่กว่า คือ Internet Message Access Protocol (IMAP) ที่สนับสนุนการอ่านอีเมลทั้งแบบออนไลน์และออฟไลน์
เซอร์ไวเวอร์ ซาโมอา
เซอร์ไวเวอร์ ซาโมอา (Survivor: Samoa) เป็นฤดูกาลที่ 19 ของรายการเซอร์ไวเวอร์ เริ่มรับสมัครผู้เข้าแข่งขันตั้งแต่วันที่ 14 มกราคม พ.ศ. 2552 และเป็นครั้งแรกที่อนุญาตให้ผู้ที่มีอายุต่ำสุดคือ 18 ปี ลงสมัครได้ทั้งประเทศ ถ่ายทำที่ประเทศซามัว ซึ่งตามความเป็นจริงจะต้องใช้ชื่อรายการว่า เซอร์ไวเวอร์ ซามัว แต่ในการถ่ายทำได้ออกเสียงจากซามัวเป็นซาโมอา การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 18 กันยายน พ.ศ. 2552 เวลา 13:00 น. ตามเวลาประเทศไทย
ข้อหักมุมสำหรับฤดูกาลนี้คือ เกาะอัปยศได้ถูกย้ายออกไปและใช้การส่งตัวเพื่อสอดแนมพร้อมกับให้คำใบในการหาเครื่องรางภูมิคุ้มกันที่ซ่อนไว้ คล้ายๆ กับฤดูกาลที่ 15 ที่มีการลักพาตัวไปยังอีกเผ่าแทนการไปเกาะอัปยศ รวมถึงมีการใช้เครื่องรางภูมิคุ้มกันอยู่เรื่อยๆ เช่น เมื่อมีการใช้เครื่องรางภูมิคุ้มกันแล้วโดยปกติเครื่องรางจะหายไป แต่ในฤดูกาลนี้เมื่อเครื่องรางถูกใช้แล้ว จะถูกนำกลับมาซ่อนใหม่เสมอๆ ทำให้มีโอกาสใช้เครื่องรางได้อยู่เรื่อยๆ ถ้ามีการหาเจอ โดยจะใช้ได้ถึงรอบ 4 คนสุดท้ายเท่านั้น
ฤดูกาลนี้เป็นอีกครั้งที่มีผู้เล่นมากถึง 20 โดยในตอนแรกทีมงานได้กำหนดไว้ที่ 18 คนแต่แล้วก็ได้เปลี่ยนเป็น 20 คนในภายหลัง รวมถึงได้ประกาศการทำฤดูกาลที่ 20 ออกมาทันทีและจะใช้สถานที่เดียวกันนี้ทั้งในฤดูกาลที่ 19 และ 20
การโหวต
รัชเชล เอช. ใช้เครื่องรางภูมิคุ้มกันที่ซ่อนไว้แต่ในการโหวตครั้งนี้ไม่ได้มีชื่อของ รัซเซล เอช. แต่อย่างใด รัชเชล เอช. ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ รัซเซล เอช. จะไม่ถูกนับ ผลโหวตในรอบแรกเสมอกันที่ 5-5 ระหว่างลอร่ากับนาตาลี ทำให้มีการโหวตใหม่โดยที่นาตาลีกับลอร่าจะไม่ได้ทำการโหวตและคนที่เหลือจะต้องโหวตแต่นาตาลีหรือลอร่าเท่านั้น ท้ายที่สุดมีการเปลี่ยนโหวตทำให้ลอร่าต้องเป็นผู้ถูกโหวตออก
ประวิตร โรจนพฤกษ์
ประวิตร โรจนพฤกษ์ เป็นนักหนังสือพิมพ์ชาวไทยซึ่งเป็นผู้เขียนอาวุโสของหนังสือพิมพ์ ข่าวสดอิงลิช เดิมเขาเขียนคอลัมน์ประจำให้กับหนังสือพิมพ์ เดอะเนชั่น แต่ถูกบีบให้ลาออกเนื่องจากความเห็นทางการเมืองของเขาหลังรัฐประหารในปี 2557 คณะรักษาความสงบแห่งชาติได้ออกคำสั่งที่ 6/2557 ให้เขามารายงานตัวในวันที่ 25 พฤษภาคม พ.ศ. 2557 เรื่อง ก่อนหน้านั้น เขาเป็นนักต่อสู้เรียกร้องประชาธิปไตยและเสรีภาพในการแสดงออกคนสำคัญ และถูกสอบสวนหลายครั้ง หลังรัฐประหารเขาถูกจับในข้อหาความผิดต่อองค์พระมหากษัตริย์และควบคุมตัวหนึ่งสัปดาห์ เขาวิจารณ์คณะทหารผู้ยึดอำนาจปกครองและความพยายามจำกัดเสรีภาพอย่างมาก    เขาเคยถูกควบคุมตัวเพื่อ "ปรับทัศนคติ" สองครั้ง และในปี 2560 มีข้อกล่าวหาปลุกปั่นให้ขัดขืนอำนาจปกครองจากโพสต์เฟซบุ๊ก
เขาเป็นเฟลโลว์รอยเตอส์ที่มหาวิทยาลัยฟิลิปปินส์ และนักเรียนทุนชีฟเวนนิงที่มหาวิทยาลัยออกซฟอร์ด แอนดรูว์ แม็กเกรเกอร์ มาร์แชลล์อธิบายประวิทย์ว่าเป็น "ผู้สื่อข่าวยอดเยี่ยมคนหนึ่งของประเทศ"
คณะพยาบาลศาสตร์ มหาวิทยาลัยมหิดล
คณะพยาบาลศาสตร์ มหาวิทยาลัยมหิดล เป็นคณะพยาบาลแห่งแรกของไทย กำเนิดมาจาก โรงเรียนแพทย์ผดุงครรภ์และหญิงพยาบาล ในยุคโรงเรียนราชแพทยาลัย นับได้ว่าเป็นคณะพยาบาลที่วางรากฐานด้านการพยาบาลที่ยอดเยี่ยมของไทย
ประวัติ
คณะพยาบาลศาสตร์  มหาวิทยาลัยมหิดล ได้วิวัฒนาการมาจาก  โรงเรียนหญิงแพทย์ผดุงครรภ์ แลการพยาบาลไข้  ได้รับพระราชทานกำเนิดขึ้นในปี พ.ศ. 2439 โดยสมเด็จพระศรีพัชรินทราบรมราชินีนาถ ในพระบาทสมเด็จพระจุลจอมเกล้าเจ้าอยู่หัว นับเป็น  "โรงเรียนผดุงครรภ์และหญิงพยาบาลแห่งแรกในประเทศไทย"
สมเด็จพระศรีพัชรินทราบรมราชินีนาถ ทรงเห็นว่าวิชาแพทย์ผดุงครรภ์มีความจำเป็นแก่ชีวิตของสตรี เนื่องจากในสมัยนั้นสตรีต้องเสียชีวิตเป็นจำนวนมากจากการคลอดบุตร จึงได้พระราชทานทรัพย์ส่วนพระองค์ตั้งโรงเรียนเพื่ออบรมผดุงครรภ์ขึ้นในบริเวณโรงพยาบาลศิริราชเริ่มเปิดทำการสอน เมื่อวันที่ 12 มกราคม พ.ศ. 2439 โดยใช้ชื่อว่า  “ โรงเรียนหญิงแพทย์ผดุงครรภ์แลการพยาบาลไข้ ”  สังกัดกรมศึกษาธิการ ซึ่งต่อมาเรียกว่ากระทรวงธรรมการ ขึ้นภายในบริเวณโรงศิริราชพยาบาล ซึ่งนับเป็นโรงเรียนพยาบาลแห่งแรก และเป็นจุดเริ่มของการศึกษาด้านการพยาบาลของประเทศด้วย
ต่อมาทรงโปรดเกล้าฯให้ท่านผู้หญิงเปลี่ยน ภาสกรวงศ์ เป็นผู้อำนวยการคนแรก การศึกษาวิชาการพยาบาลจึงได้เริ่มต้นตั้งแต่บัดนั้น ในระยะต่อมาโรงเรียนได้พัฒนามาเป็นลำดับจนเป็น  “ โรงเรียนพยาบาลผดุงครรภ์และอนามัย คณะแพทยศาสตรศิริราชพยาบาล มหาวิทยาลัยแพทยศาสตร์ ”  ซึ่งต่อมาได้รับพระราชทานนามเป็น “ มหาวิทยาลัยมหิดล ” ในปี พ.ศ. 2512
ภาควิชา
ปัจจุบันคณะพยาบาลศาสตร์ มหาวิทยาลัยมหิดล มีภาควิชาดังต่อไปนี้
สำนักงาน
ปัจจุบันคณะพยาบาลศาสตร์ มหาวิทยาลัยมหิดล มีสำนักงานดังต่อไปนี้
มหาวิทยาลัยอาร์คันซอ
มหาวิทยาลัยอาร์คันซอ (University of Arkansas) ชื่อย่อว่า U of A หรือเพียง UA เป็นมหาวิทยาลัยรัฐในสหรัฐอเมริกา มหาวิทยาลัยอาร์คันซอที่ตั้งอยู่ที่ฟาแยตวิลล์, อาร์คันซอเป็นมหาวิทยาลัยศูนย์กลางของระบบมหาวิทยาลัยของรัฐอาร์คันซอ ที่เดิมก่อตั้งขึ้นเป็นมหาวิทยาลัยอุตสาหกรรมแห่งอาร์คันซอในปี ค.ศ. 1871 ชื่อของมหาวิทยาลัยปัจจุบันเริ่มใช้มาตั้งแต่ปี ค.ศ. 1899
ภาควิชาที่มีชื่อเสียงของมหาวิทยาลัยอาร์คันซอก็ได้แก่สถาปัตยกรรมศาสตร์, เกษตรกรรมศาสตร์, การประพันธ์สร้างสรร, ความสัมพันธ์ระหว่างประเทศ(ตะวันออกกลางศึกษา), และ ธุรกิจ Walton college of Business MBA program มีเปอร์เซนต์การจ้างงานหลังจบการศึกษาเป็นอันดับ 1 ของประเทศ โดยนิตยสาร U.S. News and World Report 2014
เค็งโงะ คูมะ
เค็งโงะ คูมะ (เกิดปี 1954) เป็นสถาปนิกชาวญี่ปุ่น และอาจารย์ประจำภาควิชาสถาปัตยกรรมศาสตร์ มหาวิทยาลัยโตเกียว คูมะมักได้รับการเปรียบเปรยกับสถาปนิกร่วมสมัยอย่างชิเงรุ บังและคาซูโยะ เซจิมะ รวมถึงยังมีผลงานเขียนที่โดดเด่น ผลงานออกแบบสำคัญของเขารวมถึงสนามกีฬาแห่งชาติญี่ปุ่นในโตเกียวที่สร้างขึ้นสำหรับโอลิมปิกฤดูร้อนปี 2020
การงาน
ในปี 1987 คูมะก่อตั้งสตูดิโอออกแบบสปาเชียล (Spatial Design Studio) และในปี 1990 ได้ก่อตั้งบริษัท Kengo Kuma & Associates เขาเคยสอนอยู่ที่มหาวิทยาลัยโคลัมเบีย มหาวิทยาลัยอิลลินอย เออร์แบนา-แชมเปญจน์ และมหาวิทยาลัยเคโอ ที่ซึ่งในปี 2008 เขาได้รับวุฒิ Ph.D. ในสาขาสถาปัตยกรรมศาสตร์ ขณะเป็นศาสตราจารย์ประจำสถาบันบัณฑิตศึกษาสถาปัตยกรรมศาสตร์ มหาวิทยาลัยโตเกียว เขาได้ทำงานวิจัยจำนวนมากเกี่ยวกับสถาปัตยกรรม, การเป็นนครและการออกแบบในห้องทดลองส่วนตัวของเขาที่ชื่อ คูมะแล็บ (Kuma Lab) บริษัท Kengo Kuma & Associates ของเขาตั้งอยู่ในโตเกียว จีน และปารีส มีพนักงานเป็นสถาปนิกอยู่กว่า 300 คน และผลืตผลงานออกแบบหลากหลายระดับในทั่วโลก
ปรัชญา
คูมะระบุว่าเป้าหมายของเขาคือการฟื้นฟูธรรมเนียมของสิ่งปลูกสร้างแบบญี่ปุ่น และเพื่อตีความใหม่ (reinterpret) ธรรมเนียมเหล่านี้ให้เข้ากับบริบทของศตวรรษที่ 21 ในปี 1997 เขาชนะรางวัลจากสถาบันสถาปัตยกรรมศาสตร์ญี่ปุ่น และในปี 2009 ได้รับการแต่งตั้งเป็น Officier de L'Ordre des Arts et des Lettres ในฝรั่งเศส คูมะบรรยายและเขียนหนังสือกับบทความจำนวนมากที่พูดคุยและวิจารณ์การเข้าใจ (approaches) สถาปัตยกรรมร่วมสมัย เอกสารงานสัมมนา Anti-Object: The Dissolution and Disintegration of Architecture เขียนในปี 2008 ได้เรียกร้องถึงสถาปัตยกรรมแห่งความเชื่อมโยง, การเคารพสิ่งรอบข้างแทนที่จะข่มพวกมัน
คูมะเคยระบุถึงหลักปรัชญาในการออกแบบว่า "คุณอาจจะกล่าวว่าเป้าหมายของผมคือการ 'ฟื้นฟูที่นั่น' ("to recover the place") สถานที่นั้นเป็นผลของธรรมชาติและเวลา; นี่เป็นมุมมองที่สำคัญที่สุด" เขามองงานออกแบบของตนเองว่าเป๋น "ออกไปทางการจับธรรมชาติมาใส่กรอบ (some kind of frame of nature) ที่ซึ่งเราสามารถนำธรรมชาติมาทดลองให้ลึกซึ้ง และให้เราเข้าใกล้ธรรมชาติมากขึ้น" เขาระบุถึงสถาปัตยกรรมญี่ปุ่นว่า "[มี]ลักษณะคือความโปร่ง (Transparency) [...] ผมพยายามใช้แสงและวัสดุจากธรรมชาติเพื่อสร้างความโปร่งแบบใหม่ (new kind of transparency)”
นอกจากนี้คูมะยังนิยมทำงานร่วมกับช่างฝีมือญี่ปุ่นทั้งทางด้านไม้และวัสดุอื่น ๆ ในการสร้างสรรค์ผลงาน ผลงานของคูมะในปี 2016 ได้รับรางวัลสถาปัตยกรรมยั่งยืนโลก
โครงการ
โครงการชิ้นสำคัญของคูมะได้แก่พิพิธภัณฑ์ศิลปะซันโตรี่ (Suntory Museum of Art) โตเกียว, บ้านผนังไผ่ (Bamboo Wall House) จีน, สำนักงานใหญ่บริษัทเครือ LVMH (Louis Vuitton Moet Hennessy) ญี่ปุ่น, Besançon Art Center ฝรั่งเศส, และสปาของแมนดารินโอเรียนเต็ลที่ Dellis Cay ในหมู่เกาะแคริบเบียน
ผลงานสำคัญ
• อาคาร M2 (1989–1991)
• หอดูดาวคิโระซัง (1994)
• Water/Glass อาตามิ (1995)
• พิพิธภัณฑ์ Bato Hiroshige (2000)
• พิพิธภัณฑ์ Stone (2000)
• Great (Bamboo) Wall House ปักกิ่ง (2002)
• Plastic House (2002)
• สำนักงานใหญ่เครือ LVMH ประเทศญี่ปุ่น โอซะกะ (2003)
• Lotus House (2003)
• ซันโตรี่ สำนักงานโตเกียว
• Food and Agriculture Museum มหาวิทยาลัยการเกษตรโตเกียว (2004)
• พิพิธภัณฑ์ศิลปะจังหวัดนางาซากิ (2005)
• อะพาร์ทเมนท์ Kodan (2005)
• Water Block House (2007)
• ดิออพโพสิทเฮาส์ ปักกิ่ง (2008)
• พิพิธภัณฑ์เนซู โตเกียว (2009)
• V&A Dundee สก็อตแลนด์ (2010–2018)
• Stone Roof (2010)
• Taikoo Li Sanlitun ปักกิ่ง (2010)
• Akagi Jinja และ Park Court Kagurazaka (2010)
• พิพิธภัณฑ์ Yusuhara Wooden Bridge (2011)
• Wisdom Tea House (2012)
• Cité des Arts et de la Culture Besançon (2013)
• รถไฟท่องเที่ยวชุดเซบุ 4000 Fifty-two Seats of Happiness (2016)
• Japanese Garden Cultural Village พอร์ทแลนด์ โอเรกอน สหรัฐ (2017)
• มิโซโนะซะ นาโกยะ (2018)
• ศูนย์ศืลปะสมัยใหม่ Eskisehir (2018)
• สนามกีฬาแห่งชาติญี่ปุ่น โตเกียว (2019)
• สถานีทานางาวะเกตเวย์ (2020)
• Kadokawa Culture Museum ใน Tokorozawa Sakura Town โทโคโรซาวะ (2020)
• 1550 Alberni แวนคูเวอร์ แคนาดา
• House of Fairytales โอเดนส์ เดนมาร์ก
• "Kigumi Table", Eins zu Eins Germany.
• Founders' Memorial สิงคโปร์
• EPFL Art Lab
• Grand Morillon Résidence étudiante เจนีวา
• Saint-Denis Pleyel station ปารีส
พ.ศ. 1800
พุทธศักราช 1800 ใกล้เคียงกับ
อัครพรรฒ บุนนาค
อัครพรรฒ บุนนาค หรือชื่อเดิม ชยพล บุนนาค, พีรวิชญ์ บุนนาค (อั๋น) มีชื่อเดิมว่า พีรวิชญ์ เป็นนักแสดงชาวไทย มีผลงานเด่นคือละครเรื่อง ทีมซ่าท้าฝัน
ก่อนหน้าที่จะมีผลงานละคร เขาเคยมีผลงานจากภาพยนตร์เรื่อง แต๋วเตะตีนระเบิด
ประวัติ
อัครพรรฒ บุนนาค มีชื่อเล่นว่า "อั๋น" เกิดเมื่อวันที่ 13 สิงหาคม พ.ศ. 2535 ที่โรงพยาบาลรามาธิบดี เป็นบุตรคนโตจากทั้งหมดสองคน จบการศึกษาชั้นมัธยมศึกษาจากโรงเรียนสุรศักดิ์มนตรี ระดับปริญญาตรี คณะนิเทศศาสตร์ มหาวิทยาลัยศรีปทุม ปีการศึกษา 2557 และ ระดับปริญญาโท นิเทศศาสตร์มหาบัณฑิต มหาวิทยาลัยศรีปทุม ปีการศึกษา 2561 ชื่อเล่นของเขาสืบเนื่องมาจากเมื่อแรกเกิดมีรูปร่างอ้วนอวบอั๋น จึงมีชื่อเล่นว่า "อั๋น" เข้าสู่วงการบันเทิงโดยการชักนำของพจน์ อานนท์ ให้แสดงภาพยนตร์เรื่อง แต๋วเตะตีนระเบิด หลังจากนั้นได้เข้ามาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7
อำเภอเชียงคำ
เชียงคำ เป็นอำเภอหนึ่งในจังหวัดพะเยา
ประวัติ
ความเป็นมาของอำเภอเชียงคำปรากฏในรูปแบบตำนาน 2 ตำนานในสมัยพุทธกาลที่เกี่ยวข้องกับพระพุทธเจ้า ตามตำนานพระธาตุดอยคำ ฉบับวัดหนองร่มเย็น เมืองเชียงคำ มีนามเมืองเดิมว่าเชียงชะราว ตั้งอยู่ในพื้นที่บ้านคุ้ม หมู่ 6 ตำบลร่มเย็น อำเภอเชียงคำ พระยาผู้ปกครองเมืองได้สร้างพระธาตุไว้บนดอยนอกเมืองเพื่อล้างบาป ต่อมามีผู้พบแหล่งทองคำขนาดใหญ่ ในลำธารหลังดอย ดอยนั้นได้ชื่อว่า “ดอยคำ” พระธาตุบนดอยก็ชื่อว่า”พระธาตุดอยคำ”  เมืองเชียงชะราวก็เปลี่ยนชื่อเป็น “เมืองเชียงคำ” แต่ตำนานพระเจ้านั่งดิน พญาผู้สร้างเมืองชื่อว่า “พญาคำแดง” และเมืองนั้นชื่อ “พุทธรส” ประชาชนชาวเมืองมีความเลื่อมใสในพระพุทธศาสนา ได้สร้างพระพุทธรูปมีนามว่า “พระเจ้านั่งดิน” พระพุทธเจ้าทำนายว่าสืบไปภายหน้าเมืองจะเจริญรุ่งเรือง อุดมไปด้วยสินทรัพย์และจะได้ชื่อว่า “เมืองเชียงคำ”
ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ประเทศไทยจัดระบบการปกครองแผ่นดินส่วนภูมิภาคเป็นแบบมณฑลเทศาภิบาล จังหวัด อำเภอ ตำบล หมู่บ้าน ครั้งนั้นอำเภอเชียงคำอยู่ในแขวงน้ำลาว (รวมพื้นที่อำเภอเทิง จังหวัดเชียงรายอยู่ด้วย) พื้นที่ในเขตการปกครองของจังหวัดน่าน โดยมีเจ้าสุริยวงศ์ดำรงตำแหน่งข้าหลวงประจำแขวง ที่ว่าการแขวงตั้งอยู่ ณ วัดพระแก้ว หมู่ 6 บ้านเวียง ตำบลเวียง อำเภอเชียงคำ ต่อมาทางราชการได้ยุบและปรับปรุงแขวงน้ำลาว โดยจัดตั้งเป็นบริเวณน่านเหนือ  มีเขตการปกครองครอบคลุมพื้นที่อำเภอเชียงคำ อำเภอปง จังหวัดพะเยา อำเภอเทิง และบางส่วนของอำเภอเชียงของจังหวัดเชียงราย และเมื่อปี พ.ศ. 2449 กระทรวงมหาดไทยได้ยกเลิกตำแหน่งข้าหลวง ตำแหน่งเจ้าเมือง ตั้งเป็นจังหวัด อำเภอ ตำบล หมู่บ้านเหมือนกันทั่วประเทศ จัดตั้งจังหวัดเชียงราย แขวงน้ำลาวถูกยุบและแยกเป็นเมืองเทิง และเมืองเชียงคำ เมืองเชียงคำมีฐานะเป็นอำเภอหนึ่งขึ้นกับจังหวัดเชียงราย ตั้งพระยาพิศาลคีรี ดำรงตำแหน่งนายอำเภอเชียงคำเป็นคนแรก
การปกครองส่วนภูมิภาค
อำเภอเชียงคำแบ่งพื้นที่การปกครองออกเป็น 10 ตำบล 137 หมู่บ้าน ได้แก่
การปกครองส่วนท้องถิ่น
ท้องที่อำเภอเชียงคำประกอบด้วยองค์กรปกครองส่วนท้องถิ่น 11 แห่ง ได้แก่
สมเด็จพระอริยวงศาคตญาณ (อยู่ ญาโณทโย)
สมเด็จพระอริยวงศาคตญาณ พระนามเดิม อยู่ ช้างโสภา ฉายา ญาโณทโย เป็นสมเด็จพระสังฆราช สกลมหาสังฆปริณายกพระองค์ที่ 15 แห่งกรุงรัตนโกสินทร์ สถิต ณ วัดสระเกศราชวรมหาวิหาร ดำรงตำแหน่งเมื่อปี พ.ศ. 2506 ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงดำรงตำแหน่งอยู่ 2 ปี สิ้นพระชนม์เมื่อวันที่ 15 พฤษภาคม พ.ศ. 2508 สิริพระชันษา
พระกำเนิด
สมเด็จพระอริยวงศาคตญาณ มีพระนามเดิมว่า อยู่ ช้างโสภา (นามสกุลเดิม "แซ่ฉั่ว") ประสูติเมื่อวันอังคารที่ 1 ธันวาคม พ.ศ. 2417 ที่เรือนแพหน้าวัดกัลยาณมิตร อำเภอบางกอกใหญ่ (ในปัจจุบันคือ เขตบางกอกใหญ่)​ ธนบุรี พระชนกชื่อตรุษ พระชนนีชื่อจันทน์ ทรงรับการศึกษาเบื้องต้นในสำนักของบิดา และพระอาจารย์ช้างที่วัดสระเกศ
การศึกษา
หลังจากบรรพชาเป็นสามเณร จึงได้ศึกษาภาษาบาลีตามคัมภีร์มูลกัจจายน์กับพระอาจารย์ช้าง และศึกษาในสำนักของพระธรรมกิตติ (เม่น) สำนักสมเด็จพระวันรัตน์ (แดง สีลวฑฺฒโน) และสำนักของพระยาธรรมปรีชา (ทิม) ด้วย
เมื่อได้เปรียญธรรม 9 ประโยคแล้ว  พระองค์ก็ทรงดำรงตำแหน่งเป็นกรรมการสนามหลวง สอบไล่พระปริยัติธรรมตลอดมา
พระกรณียกิจ
พระองค์ทรงอุปถัมภ์ส่งเสริมการศึกษาพระปริยัติธรรม ทั้งแผนกบาลี และนักธรรม ให้เจริญก้าวหน้ายิ่งขึ้น เป็นองค์อุปภัมภ์กิตติมศักดิ์ของมหาจุฬาลงกรณราชวิทยาลัย ตั้งแต่เริ่มเปิดการศึกษาเมื่อปี พ.ศ. 2490 ตลอดมา ทรงบูรณปฏิสังขรณ์ พระบรมบรรพต (ภูเขาทอง วัดสระเกศ) จนสำเร็จเรียบร้อยดังที่เห็นอยู่ปัจจุบัน เป็นปูชนียสถานที่เริ่มสร้างมาแต่ต้นกรุงรัตนโกสินทร์ เป็นศรีสง่าแก่กรุงเทพมหานครมาจวบถึงปัจจุบัน
สิ้นพระชนม์
สมเด็จพระอริยวงศาคตญาณ (อยู่ ญาโณทโย) สิ้นพระชนม์ด้วยพระโรคเส้นพระโลหิตในพระเศียรอุดตัน เมื่อวันที่ 15 พฤษภาคม พ.ศ. 2508 เวลา 02.20 น. สิริพระชันษา สำนักนายกรัฐมนตรีประกาศให้สถานที่ราชการลดธงครึ่งเสาและข้าราชการไว้ทุกข์ 15 วัน และได้รับพระราชทานเพลิงพระศพ ณ พระเมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 20 พฤศจิกายน พ.ศ. 2508
นีวิส
นีวิส (Nevis) เป็นเกาะใน ทะเลแคริบเบียน ที่เป็นส่วนหนึ่งของเส้นโค้งด้านในของ เกาะลีเวิร์ด ห่วงโซ่ของ หมู่เกาะอินเดียตะวันตก ตั้งอยู่ใกล้ปลายด้านเหนือของเลสเซอร์แอนทิลลีส เกาะนี้ห่างออกไปประมาณ 350 กิโลเมตรจากตะวันออกเฉียงใต้ของเปอร์โตริโก และห่าง 80 กิโลเมตรทางทิศตะวันตกของแอนติกา มีพื้นที่ 93 ตารางกิโลเมตร และมีเมืองหลวงคือ ชาร์ลสทาวน์
นีวิสตั้งอยู่ทางตะวันออกเฉียงใต้ของเกาะเซนต์คิตส์ของสหพันธ์เซนต์คิตส์และนีวิส สองเกาะจะถูกแยกออกด้วยช่องแคบ ยาว 3.22 กิโลเมตร ที่เรียกว่า "The Narrows" นีวิสเป็นรูปกรวยในรูปร่างที่มียอดภูเขาไฟที่รู้จักกันเป็น Nevis Peak ที่ศูนย์กลาง เกาะเป็นฝอยบนชายฝั่งตะวันตกและทางเหนือของหาดทรายตามที่ประกอบด้วยส่วนผสมของทรายปะการังสีขาวด้วยทรายสีน้ำตาลและสีดำซึ่งได้รับการกัดเซาะและชะล้างลงจากหินภูเขาไฟที่กำเนิดขึ้นบนเกาะ ที่ราบชายฝั่งกว้าง 1 กิโลเมตร (0.6 ไมล์) มีน้ำพุน้ำจืดธรรมชาติเช่นเดียวกับที่ไม่ใช้ดื่ม ภูเขาไฟ น้ำพุร้อน โดยเฉพาะอย่างยิ่งตามแนวชายฝั่งตะวันตก
กีฬากระโดดน้ำในโอลิมปิกฤดูร้อน 2016
กีฬากระโดดน้ำในโอลิมปิกฤดูร้อน 2016 เป็นการแข่งขันกีฬากระโดดน้ำโอลิมปิกที่จัดขึ้นในรีโอเดจาเนโร, ประเทศบราซิล กำหนดแข่งขันระหว่างวันที่ 7–9 สิงหาคม พ.ศ. 2559 ที่ศูนย์กีฬาทางน้ำมาเรียเลงก์ ในเขตศูนย์การแข่งขันบาร์รา ซึ่งเป็นกีฬาหนึ่งในสี่ของกีฬาทางน้ำในโอลิมปิกครั้งนี้ นอกจากกีฬาโปโลน้ำ, กีฬาว่ายน้ำ และกีฬาระบำใต้น้ำ
ซึ่งการแข่งขันกีฬากระโดดน้ำครั้งนี้มีการแข่งขันทั้งหมด 8 รายการ ทั้งประเภทชาย และหญิง คือ สปริงบอร์ด 3 เมตร, แฟลตฟอร์ม 10 เมตร, ซิงโครไนซ์สปริงบอร์ด 3 เมตร และซิงโครไนซ์แฟลตฟอร์ม 10 เมตร โดยมีนักกีฬามาแข่งขันจำนวน 136 คน ในครั้งนี้มีนักกีฬาที่มีอายุน้อยถึง 14 ปี
ประเทศที่เข้าร่วม
นักกีฬา 136 คนจะเป็นตัวแทนของ 29 ประเทศในกีฬากระโดดน้ำในโอลิมปิกฤดูร้อน 2016:
ตำบลโคกสี (อำเภอสว่างแดนดิน)
โคกสี เป็นตำบลหนึ่งในอำเภอสว่างแดนดิน จังหวัดสกลนคร เป็นตำบลเก่าแก่ก่อตั้งมาตั้งแต่ พ.ศ. 2431 ประชาชนส่วนใหญ่พูดภาษาอีสาน นับถือศาสนาพุทธ แบ่งเขตการปกครองประกอบไปด้วย 14 หมู่บ้าน พื้นที่ส่วนใหญ่ตำบลโคกสีเป็นที่ราบลุ่ม มีพื้นที่ทั้งหมด 93 ตารางกิโลเมตร หรือประมาณ 58,125 ไร่ อยู่ห่างจากอำเภอเมืองสกลนคร 102 กิโลเมตร
การแบ่งเขตการปกครอง
ตำบลโคกสีแบ่งเขตการปกครองออกเป็น 14 หมู่บ้าน ได้แก่
เตนอช เวร์ตา
โฆเซ เตนอช เวร์ตา เมฆิอา (José Tenoch Huerta Mejía; เกิด 29 มกราคม ค.ศ. 1981) เป็นนักแสดงและนักเคลื่อนไหวชาวเม็กซิโก เขาได้แสดงในภาพยนตร์หลายเรื่องในลาตินอเมริกาและสเปน นำแสดงในภาพยนตร์สารคดีและหนังสั้น เขาเป็นหนึ่งในนักแสดงที่มีชื่ออยู่ในหนังสือ 30 actores hechos en Mexico ของโมนิกา มาริสไตน์ นอกจากนี้ เขายังจะแสดงเป็นเนมอร์ในภาพยนตร์เรื่อง แบล็ค แพนเธอร์: วาคานด้าจงเจริญ ซึ่งอยู่ในจักรวาลภาพยนตร์มาร์เวลในปี ค.ศ. 2022
สังคมสงเคราะห์
สังคมสงเคราะห์ศาสตร์เป็นสาขาวิชาการและวิชาชีพซึ่งมุ่งปรับปรุงคุณภาพชีวิตและความเป็นอยู่ของปัจเจกบุคคล กลุ่มหรือชุมชน โดยดำเนินการผ่านการวิจัย นโยบาย การจัดการชุมชน การปฏิบัติโดยตรง และการสอนในนามของผู้ที่ประสบความยากจนหรือผู้ที่ได้รับหรือรู้เห็นความอยุติธรรมในสังคมและการละเมิดสิทธิมนุษยชน การวิจัยมักมุ่งไปยังขอบเขต เช่น การพัฒนามนุษย์ นโยบายสังคม การบริหารสาธารณะ การประเมินผลโครงการ และการพัฒนาระหว่างประเทศและชุมชน นักสังคมสงเคราะห์จัดเป็นกลุ่มวิชาชีพท้องถิ่น ระดับชาติ ภูมิภาคและระหว่างประเทศ สังคมสงเคราะห์ ซึ่งเป็นแวดวงสหวิทยาการ ครอบคลุมทั้งทฤษฎีวิชาเศรษฐศาสตร์ การศึกษา สังคมวิทยา การแพทย์ ปรัชญา การเมืองและจิตวิทยา
ประวัติศาสตร์
มโนทัศน์การกุศลสืบย้อนไปได้ถึงครั้งโบราณกาล และการปฏิบัติสนับสนุนคนยากจนนั้นมีที่มาในหลายอารยธรรมโบราณหลักและศาสนาสากล
สังคมสงเคราะห์มีที่มาในการยกระดับทางสังคมและเศรษฐกิจซึ่งได้รับการส่งเสริมจากการปฏิวัติอุตสาหกรรม โดยเฉพาะอย่างยิ่งการที่สังคมต่อสู้เพื่อจัดการกับยากจนและปัญหาผลพวง เพราะการจัดการกับความยากจนเป็นความสนใจหลักของสังคมสงเคราะห์ระยะแรก จึงมีความเชื่อมโยงกับมโนทัศน์งานการกุศลอย่างแยกไม่ค่อยออก แต่ปัจจุบันได้มีความหมายกว้างกว่าในอดีตมาก ตัวอย่างเช่น นักสังคมสงเคราะห์สมัยใหม่มักไม่ค่อยจัดการกับปัญหาผลพวงอันเกิดจาก "ปัญหาสังคม" อื่นทั้งหลาย เช่น การเหยียดเชื้อชาติ การกีดกันทางเพศ การกลัวคนและการเลือกปฏิบัติเพราะอายุหรือความสามารถทางกายหรือจิต แต่นักสังคมสงเคราะห์สมัยใหม่หลายคนก็จัดการกับผลพวงของปัญหาเหล่านี้และปัญหาสังคมอื่นอีกมากในทุกภาคส่วนของงานบริการสังคม เช่นเดียวกับในสาขาอื่นๆ
ขณะที่สังคมสงเคราะห์ดำเนินการบนรากฐานที่เป็นวิทยาศาสตร์มากกว่าโดยมุ่งควบคุมและปฏิรูปปัจเจกบุคคล (ครั้งหนึ่ง ได้มีการสนับสนุนญัตติว่าความยากจนเป็นโรคอย่างหนึ่ง) ในสมัยปัจจุบันได้มีการใช้แนวเข้าสู่การศึกษาที่มีวิจารณญาณและเป็นองค์รวมมากขึ้นเพื่อทำความเข้าใจและแทรกแซงปัญหาสังคม ตัวอย่างเช่น สังคมสงเคราะห์ปัจจุบันได้นำไปสู่การสร้างกรอบมโนทัศน์ความยากจนใหม่ว่าเป็นปัญหาของผู้มีอันจะกินต่อผู้ไม่มีอันจะกินมากกว่าสถานะในอดีตที่เป็นโรค ความเจ็บป่วยหรือข้อบกพร่องทางศีลธรรมที่ต้องการการรักษา ซึ่งยังชี้ไปยังการพัฒนาทางประวัติศาสตร์อีกอย่างหนึ่งในวิวัฒนาการของสังคมสงเคราะห์ คือ เมื่อสังคมสงเคราะห์มีส่วนมากขึ้นในการควบคุมสังคม ก็ได้กลายมาเป็นวิชาชีพที่มุ่งเน้นการเสริมสร้างพลังทางสังคมมากขึ้น ทั้งนี้ ไม่ได้หมายความว่านักสังคมสงเคราะห์สมัยใหม่ไม่ได้ข้องเกี่ยวกับการควบคุมสังคม (พิจารณาตัวอย่างเช่น นักคุ้มครองเด็กตามกฎหมาย) และนักสังคมสงเคราะห์ส่วนมากจะตกลงว่าสังคมสงเคราะห์สมัยใหม่เป็นความตึงเครียดและการถกเถียงที่กำลังดำเนินอยู่
การพัฒนาวิชาชีพร่วมสมัย
สหพันธ์นักสังคมสงเคราะห์สากลแถลงเกี่ยวกับสังคมสงเคราะห์ปัจจุบันว่า "สังคมสงเคราะห์อาศัยวิธีการจากงานความรู้อิงหลักฐานเป็นระบบ ซึ่งได้มาจากการวิจัยและการปฏิบัติประเมินค่า รวมทั้งความรู้ท้องถิ่นและพื้นเมืองเจาะจงต่อบริบทของมัน สังคมสงเคราะห์เล็งเห็นความซับซ้อนของปฏิสัมพันธ์ระหว่างมนุษย์กับสิ่งแวดล้อม และขีดความสามารถของมนุษย์ทั้งที่ได้รับผลกระทบจากและเปลี่ยนแปลงอิทธิพลทั้งหลายที่มีต่อเขาเหล่านั้น รวมทั้งปัจจัยทางชีว-จิตสังคม วิชาชีพสังคมสงเคราะห์ดึงทฤษฎีการพัฒนามนุษย์ ทฤษฎีสังคมและระบบสังคมเพื่อวิเคราะห์สถานการณ์ซับซ้อนและเพื่ออำนวยความสะดวกแก่การเปลี่ยนแปลงปัจเจกบุคคล องค์การ สังคมและวัฒนธรรม"
คุณสมบัติ
นักสังคมสงเคราะห์อาชีพโดยทั่วไปพิจารณาว่าผู้นั้นต้องสำเร็จปริญญา นอกจากนี้ มักต้องมีใบอนุญาตประกอบวิชาชีพหรือขึ้นทะเบียนวิชาชีพด้วย
การศึกษานักสังคมสงเคราะห์เริ่มต้นด้วยปริญญาตรีด้านสังคมสงเคราะห์ บางประเทศยังมีการสอนบัณฑิตวิทยาลัยด้านสังคมสงเคราะห์ เช่น ปริญญาโทหรือปริญญาเอก มีผู้สำเร็จการศึกษาสังคมสงเคราะห์ศึกษาหลังปริญญาเอกเพิ่มขึ้นทุกที มีการถกเถียงว่าการศึกษาสังคมสงเคราะห์ควรเป็นกระบวนการตลอดชีวิต
ในประเทศและเขตอำนาจจำนวนหนึ่ง ผู้ที่ทำงานเป็นนักสังคมสงเคราะห์ต้องขึ้นทะเบียนหรือการทำใบอนุญาตประกอบวิชาชีพและมีคุณสมบัติบังคับไว้ ส่วนในประเทศอื่น สมาคมวิชาชีพกำหนดคุณสมบัติทางวิชาการสำหรับการเข้าเป็นสมาชิก ความสำเร็จในความพยายามของหน่วยงานวิชาชีพเหล่านี้ปรากฏในข้อเท็จจริงที่ว่ามีข้อกำหนดเดียวกันรับรองโดยนายจ้างว่าจำเป็นต่อการว่าจ้าง
บทบาทของวิชาชีพ
งานหลักของนักสังคมสงเคราะห์อาชีพมีบริการหลายอย่าง เช่น การจัดการรายกรณี (เชื่อมโยงผู้ใช้บริการกับหน่วยงานและโครงการซึ่งจะเป็นไปตามความต้องการทางจิตสังคมของพวกเขา พบทั่วไปในสหรัฐอเมริกาและสหราชอาณาจักร) ให้คำปรึกษาและจิตบำบัด การจัดการบริการสังคม วิเคราะห์นโยบายสวัสดิการสังคม การพัฒนานโยบายและการปฏิบัติ การจัดการชุมชน การพัฒนาระหว่างประเทศ สังคมและชุมชน การว่าความ การสอน (ในโรงเรียนหรืองานสังคมสงเคราะห์) และการวิจัยทางสังคมและการเมือง
คณะเทคนิคการแพทย์ มหาวิทยาลัยมหิดล
คณะเทคนิคการแพทย์ มหาวิทยาลัยมหิดล เป็นคณะเทคนิคการแพทย์คณะแรกของประเทศไทยและเอเชียตะวันออกเฉียงใต้ เปิดสอนในหลักสูตรเทคนิคการแพทย์และรังสีเทคนิค ทั้งในระดับปริญญาตรี โท และเอก
ด้วยความสำนึกในพระมหากรุณาธิคุณที่มีต่อวงการเทคนิคการแพทย์ และคณะเทคนิคการแพทย์ มหาวิทยาลัยมหิดล ในปีการศึกษา 2544 มหาวิทยาลัยมหิดล ได้ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่ พระบาทสมเด็จพระเจ้าอยู่หัวและ ในปีการศึกษา 2545 ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่ สมเด็จพระเทพรัตนราชสุดาฯ สยามบรมราชกุมารี ยังความปลาบปลื้มมาสู่คณาจารย์ และนักศึกษาคณะเทคนิคการแพทย์อย่างมาก
ที่ตั้ง
คณะเทคนิคการแพทย์ มีที่ทำการอยู่ 2 แห่ง ได้แก่
สนธิสัญญาอึลซา
สนธิสัญญาอึลซา (을사조약, อึลซา-โจยัค) หรือชื่ออย่างเป็นทางการคือ สนธิสัญญาญี่ปุ่น-เกาหลีฉบับที่สอง เป็นสนธิสัญญาที่ทำขึ้นระหว่างจักรวรรดิเกาหลีกับจักรวรรดิญี่ปุ่นใน ค.ศ. 1905 โดยมีการลงนามเมื่อ 17 พฤศจิกายน ค.ศ. 1905 สนธิสัญญาฉบับนี้ คือการที่เกาหลียินยอมอยู่ภายใต้การปกครองของญี่ปุ่นในฐานะรัฐในอารักขา ถือเป็นการรับรองสถานะของกองทหารญี่ปุ่นในเกาหลีให้ถูกต้องตามกฎหมาย ญี่ปุ่นมีอำนาจกำหนดนโยบายต่างประเทศของเกาหลีทั้งหมด แต่การปกครองภายในและนโยบายด้านอื่นยังดำเนินโดยข้าราชการชาวเกาหลี สนธิสัญญาฉบับนี้มีขึ้นภายหลังจากที่ญี่ปุ่นสามารถเอาชนะรัสเซียได้ในสงครามรัสเซีย-ญี่ปุ่น ที่ยุติไปเมื่อไม่กี่เดือนก่อนหน้า
การลงนาม
9 พฤศจิกายน 1905 อิโต ฮิโรบูมิ เดินทางถึงกรุงฮันซอง (กรุงโซล) และเข้าถวายพระราชสาสน์จากจักรพรรดิเมจิจักรพรรดิแห่งญี่ปุ่นแก่จักรพรรดิโกจงแห่งเกาหลี เพื่อต้องการให้จักรพรรดิโกจงลงพระนามในสนธิสัญญา ซึ่งพระองค์ก็ไม่ยิมยอม ต่อมาในวันที่ 15 พฤศจิกายน อิโตได้บัญชาให้กองทหารญี่ปุ่นเข้าล้อมวังหลวงไว้ เพื่อกดดันให้พระองค์ทรงลงพระนาม
ข้อโต้แย้ง
ภายหลังการลงนามในสนธิสัญญาผ่านพ้น จักรพรรดิโกจงได้ทรงส่งราชสาสน์ส่วนพระองค์ไปยังบรรดาประมุขแห่งรัฐของประเทศมหาอำนาจ เพื่อขอแนวร่วมเพื่อต่อต้านการลงนามที่ไม่ชอบด้วยกฎหมาย โดยพระองค์ได้ส่งราชสาสน์ลงตราราชลัญจกรไปยัง 8 ประมุขแห่งรัฐ คือ
ประสิทธิภาพการแปลงพลังงาน
ประสิทธิภาพการแปลงพลังงาน (energy conversion efficiency) คืออัตราส่วนระหว่างพลังงานเป้าหมายที่ออกจากเครื่องแปลงพลังงาน ต่อพลังงานที่ใส่เข้าไปในเครื่องแปลง เพราะโดยธรรมชาติแล้วในกระบวนการแปลงพลังงานจะมีพลังงานส่วนที่สูญเสีย (ถูกแปลงเป็นพลังงานชนิดที่ไม่ต้องการ) เสมอ
ผลิตภัณฑ์ (ชีววิทยา)
ผลิตภัณฑ์ (product) ในทางชีววิทยาของเซลล์ (cellular biology) เกี่ยวกับเซลล์ คือบางสิ่งบางอย่างที่ ผลิต โดย ออร์แกเนลล์ (organelle) เช่น กอลจิ แอพพาราตัส (Golgi apparatus)
อะนัส อิบน์ มาลิก
อะนัส อิบน์ มาลิก อิบน์ นัดร์ อัลค็อซเราะญี อัลอันศอรี (أنس بن مالك الخزرجي الأنصاري; ประมาณ ค.ศ.612-ประมาณ ค.ศ.712 ) เป็นหนึ่งใน เศาะฮาบะฮ์ ที่เป็นที่รู้จักของศาสดามุฮัมมัด
ประวัติ
อะนัส อิบน์ มาลิก เป็นสมาชิกของกลุ่มบนูนัจญารของเผ่าบนูคอสรอจญ์แห่งยัษริบ เขาเกิดก่อนการอพยพของศาสดามุฮัมมัดไป 10 ปี หลังจากมาลิก อิบน์ นัดร์ เสียชีวิตโดยไม่ได้เข้ารับอิสลาม ส่วนอุมมุซุลัยม์ แม่ของเขา ไปแต่งงานใหม่กับอบูฏ็อลฮะฮ์ อิบน์ ษะบีต ส่วนพี่น้องร่วมมารดาของอะนัสคืออับดุลลอฮ์ อิบน์ ฏ็อลฮะฮ์
เมื่อศาสดามุฮัมมัดมาที่มะดีนะฮ์ในปีค.ศ. 622 แม่ของอะนัสถวายเขาในฐานะคนรับใช้
หลังจากศาสดาเสียชีวิตในปีค.ศ. 632 อะนัสได้เข้าร่วมสงครามการพิชิต
เสียชีวิต
เขาเป็นเศาะฮาบะฮ์คนสุดท้ายที่เสียชีวิต โดยเสียชีวิตในฮ.ศ. 93 (ค.ศ. 712) ที่บัสรา ตอนอายุ 103 ปี (จันทรคติ)
จักรพรรดิกาลิกุลา
กาลิกุลา (CALIGVLA) เป็นชื่อเล่นยอดนิยมที่ใช้เรียก กาอิอุส ยูลิอุส ไกซาร์ เอากุสตุส แกร์มานิกุส (31 สิงหาคม ค.ศ. 12 – 24 มกราคม ค.ศ. 41) ผู้ดำรงตำแหน่งจักรพรรดิโรมันระหว่างปี ค.ศ. 37–41
จักรพรรดิกาลิกุลามีชื่อเกิดว่า กาอิอุส ยูลิอุส ไกซาร์ (คนละคนกับจูเลียส ซีซาร์) เป็นบุตรของแกร์มานิกุสซึ่งเป็นหลานชายและบุตรบุญธรรมของจักรพรรดิติแบริอุส กับอากริปปีนาผู้อาวุโสซึ่งเป็นหลานสาวของจักรพรรดิเอากุสตุส กาอิอุสในวัยเด็กได้รับชื่อเล่น "กาลิกุลา" จากบรรดาทหารในสังกัดของบิดาขณะติดตามบิดาไปรบในแกร์มานิอา คำนี้แปลว่า "รองเท้าน้อย" แผลงมาจากคำว่า กาลิกา ซึ่งเป็นรองเท้าแตะสานของทหารโรมัน
หลังจากพระองค์ทรงขึ้นครองราชย์ในกรุงโรมต่อจากบิดาบุญธรรมในช่วงแรก ทรงปกครองโรมันด้วยดีตลอดมา แต่ต่อมาภายหลังทรงมีจิตใจโหดเหี้ยมและมีจิตที่วิปริต-วิปลาส มีเรื่องเล่ากันว่า ทรงโปรดในการจับเชลยหรือประชาชนโยนให้ไปต่อสู้กับสิงโตในโคลอสเซียม, ทรงโปรดการฆ่าคนไม่เลือกหน้า, ทรงดำริจะอภิเษกสมรสและแต่งตั้งพระขนิษฐาแท้ของพระองค์ให้เป็นจักรพรรดินี, ทรงโปรดการร่วมเพศหมู่, ทรงแต่งตั้งม้าทรงโปรดของพระองค์ให้เป็นกงสุล รวมทั้งทรงหลงตัวว่าพระองค์คือพระเจ้าทำให้มีรับสั่งให้ทำลายรูปปั้นเทพเจ้าและสร้างรูปปั้นของพระองค์ให้ประชาชนบูชาพระองค์ว่าเป็นพระเจ้าแทน ทรงปกครองโรมันด้วยความโหดเหี้ยมและวิปริตมาเป็นเวลา 4 ปี ประชาชนชาวโรมันทนต่อการปกครองของจักรพรรดิกาลิกุลาไม่ไหวจึงตัดสินใจทำลอบปลงพระชนม์เสีย
ในที่สุดพระองค์ถูกลอบปลงพระชนม์โดยถูกอาวุธมีคมแทงเมื่อวันที่ 24 มกราคม ค.ศ. 41
การเลือกตั้งสมาชิกสภาแห่งชาติลาว พ.ศ. 2545
การเลือกตั้งสมาชิกสภาแห่งชาติ เกิดขึ้นเมื่อวันที่ 24 กุมภาพันธ์ 2545 ซึ่ง พรรคประชาชนปฏิวัติลาว (LPRP) ได้รับชัยชนะด้วยคะแนนเสียง 109 ที่นั่งในสภาแห่งชาติลาว
แคมเปญ
จากทั้งหมด 166 ผู้สมัคร และ 109 ที่นั่ง ซึ่ง 165 ท่าน เป็นสมาชิกของพรรคประชาชนปฏิวัติลาวLPRP
คนรวยรวยขึ้นและคนจนจนลง
"คนรวยรวยขึ้นและคนจนจนลง" (หรือการเรียงคำอย่างอื่นที่ให้ความหมายเหมือนกัน) เป็นวลีและภาษิตใช้บ่อยในการอภิปรายความเหลื่อมล้ำทางเศรษฐกิจ พบใช้วิพากษ์ระบบตลาดเสรีหรือทุนนิยมในสาระสำคัญของระบบสังคมนิยมมากที่สุด โดยแสดงความหลีกเลี่ยงไม่ได้ของสิ่งที่คาร์ล มาร์กซ์เรียกว่า กฎแนวโน้มกำไรลดลง กฎแห่งความยากจนเพิ่มขึ้น และกฎการรวมทุนเข้าสู่ศูนย์กลาง
กีฬาเทเบิลเทนนิสในโอลิมปิกฤดูร้อน 2016 – รอบคัดเลือก
การแข่งขันกีฬาเทเบิลเทนนิสในโอลิมปิกฤดูร้อน 2016 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 172 คน แต่ละประเทศสามารถส่งนักกีฬาเข้าแข่งขันได้สูงสุด 6 คน การคัดเลือกสิ้นสุดเมื่อเดือนพฤษภาคม ค.ศ. 2016
เอสเอ็มทีพี
เกณฑ์วิธีถ่ายโอนไปรษณีย์อย่างง่าย หรือ เอสเอ็มทีพี (Simple Mail Transfer Protocol; SMTP) เป็นโพรโทคอลการสื่อสารสำหรับการส่งจดหมายอิเล็กทรอนิกส์ ตามมาตรฐานอินเทอร์เน็ต เอสเอ็มทีพีถูกกำหนดครั้งแรกในปี พ.ศ. 2525 โดยเอกสารคำร้องขอความคิดเห็น RFC 821 และได้รับการปรับปรุงขยายเป็น Extended SMTP โดย RFC 5321 ในปี พ.ศ. 2551 ซึ่งเป็นโพรโตคอลที่มีการใช้งานหลากหลายในปัจจุบัน เซิร์ฟเวอร์เมลและตัวกระทำการถ่ายโอนข้อความอื่น ๆ ใช้เอสเอ็มทีพีเพื่อส่งและรับข้อความเมล โดยเซิร์ฟเวอร์เอสเอ็มทีพีมักใช้เกณฑ์วิธีควบคุมการขนส่งข้อมูล (Transmission Control Protocol) บนพอร์ตหมายเลข 25
โปรแกรมไคลเอนต์อีเมลระดับผู้ใช้ โดยทั่วไปจะใช้เอสเอ็มทีพี สำหรับการส่งข้อความไปยังเซิร์ฟเวอร์อีเมลเพื่อสำหรับการส่งต่อเท่านั้น และโดยทั่วไปจะส่งอีเมลขาออกไปยังเซิร์ฟเวอร์อีเมลที่พอร์ต 587 หรือ 465 ตามระบุในเอกสารคำร้องขอความคิดเห็น RFC 8314 สำหรับการดึงข้อความนั้นใช้โพรโทคอล IMAP และ POP3 เป็นมาตรฐาน แต่สำหรับเซิร์ฟเวอร์ที่เป็นซอฟต์แวร์มักใช้โพรโตคอลที่มีลิขสิทธิ์เช่น Exchange ActiveSync
ประวัติ
รูปแบบต่าง ๆ ของการส่งข้อความอิเล็กทรอนิกส์แบบ หนึ่งต่อหนึ่ง ถูกนำมาใช้ในคริสต์ทศวรรษ 1960 ผู้ใช้ทำการสื่อสารโดยใช้ระบบที่พัฒนาขึ้นสำหรับคอมพิวเตอร์เมนเฟรมโดยเฉพาะ เนื่องจากคอมพิวเตอร์มีการเชื่อมต่อถึงกันมากขึ้นโดยเฉพาะอย่างยิ่งใน ARPANET ของรัฐบาลสหรัฐ จึงมีการพัฒนามาตรฐานเพื่ออนุญาตให้มีการแลกเปลี่ยนข้อความระหว่างระบบปฏิบัติการ เอสเอ็มทีพีเติบโตขึ้นจากมาตรฐานเหล่านี้ที่พัฒนาขึ้นในช่วงทศวรรษ 1970